
Møtereferat 17.02.2005

Tilstede: 

Trygve, Jostein, Hallvard, Astri, Ingrid, Christer
Referent: 
Christer
Saksliste:

1. Sjefen stiller med sjokoladekake. Vi feirer at vi er så godt på vei med alt.
(1.5 Sponsorer – igjen!)

2. Kompendier.

3. Diskusjon av tur til safari/siste del av oppholdet

4. Oppsummering fra programsjefen

5. Diskusjon/vurdering av transportbehov og –muligheter under oppholdet
6. Hvem har fått avslag fra hvem?

7. Transport til Oslo, samt hotellfrokost på Radisson

8. Hva gjør vi med de frivillige aktivitetene i Cape Town?

9. Infohefte til deltakerne

10. Har vi fått inn penger som folk skylder oss?

11. ExCom junior har sett dagens lys

12. Eventuelt

Referat:

1. Trygve stilte med en fortreffelig sjokoladekake, og vi skrøt av komitéens (les: vår egen) framgang.
(1.5  Jostein og Trygve har sendt inn søknad til ”Rektorpotten”, og vi er (som vanlig) optimister. Vår klassevenninne Kristin Karthum Hansen har kontakter i Statoil og vil hjelpe oss å få mer penger. Vi takker masse for tilbudet, og ber henne gå videre med dette. Hallvard skal høre med Katrin i Nabla om det finnes en alumniliste som vi kan finne ut muligheter for sponsing fra.)
2. Vi sender 80 stk. kompendier i trykken så snart som overhodet mulig, slik at vi kan selge dem før midtsemesterukene. Astri organiserer kompendiesalget, og sørger for at tilfeldige folk blant turdeltakerne får i oppdrag å selge kompendier (sammen med en representant fra ExCom?). Trygve melder at Schibsted og Norsk Industri muligens vil sponse kompendier, men dette er ennå ikke avklart. Vi venter derfor med å trykke et stort antall kompendier (300 stk.) til dette er bekreftet og vi kan få annonser i kompendiene.
3. Vi må dra tidlig om morgenen 12. april dersom vi skal rekke å besøke Statoil før strikkhoppet. Vi vil undersøke muligheten for å begynne reisen på ettermiddagen den 11. april og overnatte et sted på veien til Statoil, slik at det ikke blir så mye reising på kort tid. Ingrid skal lete etter et overnattingssted, mens Christer skal høre med Statoil om de kan tenke seg å bidra økonomisk i forhold til overnatting og ekstra bilutgifter som følge av denne programendringen.
4. Programsjefen oppsummerte og opplyste. Mye er på plass, men universitetsbesøk og en evt. bed.pres. i Stellenbosch er uavklart. Hallvard holder på å lage en fancy php-programoversikt til siden vår.

5. Ingrid opplyser om at St. John’s (stedet vi skal bo i Cape Town) kommer og henter oss på flyplassen. Hun skal høre med dem om de også kan tilby transport til andre anledninger, og hva dette vil koste oss. Til dagsturer som SALT og Stellenbosch vil vi ha buss, mens til mindre turer og turistopplevelser vil vi vurdere minibusstaxier fra ”Rikki’s” som Trygve har hørt om. Reisen fra Cape Town til Port Elizabeth går med Mercedes Vito, så det er avklart.

6. Alle har fått avslag der hvor de har prøvd seg. Se også innskutt punkt 1.5.

7. Vi beregner god tid ned til Gardermoen slik at vi ikke kan klare å komme for sent. Trygve er i dialog med Radisson SAS-hotellet på Gardermoen om billig frokostbuffét til oss når vi kommer fram; et glimrende tiltak! Dersom dette ikke går i boks drar vi innom en matbutikk e.l. og kjøper oss frokost. Vi beregner avreise fra Trondheim klokka 1-2 om natten (avhengig om vi skal på frokostbuffét eller ikke).
8. Ingrid skal høre med St. John’s om noen av våre frivillige turistaktiviteter bør bookes på forhånd. Dersom dette er tilfelle bør vi ha en påmelding på disse, og ellers tar vi det når vi kommer ned.
9. Vi vil lage et infohefte til deltakerne med tidspunkt, info, huskelister og generelle tips. Hallvard har visstnok allerede begynt å pusle med dette, så han kan få fortsette med det.

10. Grunnet Evas ikke-tilstedeværelse på møtet får vi ikke full oppdatering på dette punktet. Men det sies at alle dugnadspengene så langt i alle fall er på plass.

11. Vi foreslår frekt og freidig navnet ExCom ’07 til den nystartede ekskursjonskomitéen blant andreklassingene. De vil holde oss med selskap på neste møte, og vi vil gi de informasjon om hva vi driver med. Trygve booker et grupperom og gir beskjed til våre gjester.

12. Mye eventuelt:

· Jostein reagerer på antall kompendier i vårt førsteopplag, men vi holder på dette tallet grunnet mulige sponsorer til andreopplaget.

· Jostein etterlyser tidspunkt for de ulike besøkene så han kan putte det inn i programmet sitt. Alle må finne ut om sine ting og gi han beskjed.
· Jostein er på saken med å ordne bed.pres. i Stellenbosch. Han vil naturligvis spørre om hva vi gjør med lunsj.

· Christer sender mail og ber om reisedetaljer for alle som ikke skal følge det oppsatte reiseopplegget, da vi må ha fullstendig oversikt over alle som skal delta på ekskursjonen.

· Det ryktes om mulig flystreik i SAS i starten av april. Krise! Astri skal ringe SAS og et forsikringsselskap og høre hva vi kan gjøre og hvilke rettigheter vi har dersom vi blir sittende fast og ikke rekker videre fly pga kaos på Gardermoen.

· Vi må betale flybillettene snarest. Ingrid ordner opp.

· Vi diskuterer mulige frokostordninger i Cape Town, da vi ikke har det inkludert i oppholdet. Vi kommer fram til at folk får organisere seg selv, og kjøpe hver for seg eller gå sammen i grupper.

